ཞི་ཅིན་ཕེང་གིས་རྒྱ་ནག་གི་དབང་ཆ་གསུམ་གཅིག་ལྕོགས་བྱས་པའི་འདས་པའི་ལོ་གཉིས་ཀྱི་ནང་དུ།རྒྱལ་ཁབ་བདེ་འཇགས་ལྷན་ཁང་དང་བཅོས་བསྒྱུར་ཚོགས་ཆུང་སོགས་ལྷན་ཁང་དང་ཚོགས་ཆུང་མང་པོ་ཞིག་གསར་འཛུགས་བྱས་ནས།ལྷན་ཁང་དང་ཚོགས་ཆུང་དེ་དག་གི་འགན་འཛིན་རང་ཉིད་ཀྱིས་གཅིག་ལྕོགས་བྱས་པ་བརྒྱུད་དབང་ཆ་ཡོད་ཚད་སྒེར་སྡོམ་བྱས་ཡོད།ལྷག་པར་དུ་དམར་ཤོག་ཚོགས་པ་ནང་ཁུལ་དང་རྒྱལ་ཁབ་ཀྱི་སྒྲིག་གཞི་ཡོད་ཚད་དུ་ལྐོག་ཟ་རུལ་སུངས་ལ་རྡུང་རྡེག་གི་ལས་འགུལ་ཚ་ཚ་འུར་འུར་དུ་སྤེལ་ཞིང་།འགྲན་སློང་ན་བཙོན་ཁང་དང་སྐྱོན་བརྗོད་ན་བཙོན་ཁང་།གང་ལྟར་རྒྱ་ནག་རང་གི་ང་ལ་དྲང་ན་དར།ང་ལ་ལྡོག་ན་རྒུད་ཞེས་པའི་དཔེ་ལྟར།མོས་དང་མི་མོས།འདོད་དང་མི་འདོད་ཀྱི་བསམ་ཚུལ་གཅིག་ཀྱང་མ་ལབ་པར་ཁ་བཙུམ་དགོས་པ་དེ་རེད།སྟག་དང་སྦྲང་མ་མཉམ་གསོད་ཀྱི་རུལ་སུངས་ལ་རྡུང་རྡེག་གི་ལས་འགུལ་དེ།ལས་ཁྱུར་ངལ་གསོ་བྱས་ཟིན་པའི་རྒྱལ་ཁབ་གྱི་དབུ་ཁྲིད་རྩེ་གྲའི་མདུན་དུའང་མདུན་སྐྱོད་ཀྱི་གོམ་སྟབས་མཚམས་བཞག་མེད་པས།ཆོད་སེམས་དང་ཡིད་ཆེས་དེ་ལ་མི་རྣམས་ཧ་ལས་ཧང་སངས་ཡོད།